
住讜讟讛 讬讚 注"讘 - 驻讬专讜砖 砖讟讬讬谞讝诇抓

诪砖拽讛 讗转 讛讗砖讛 讘诪讬诐 讛诪讗专专讬诐, 讜讗讞专 讻讱 诪拽专讬讘 讗转 诪谞讞转讛. 讚讗讬 [砖讗诐] 讛讟注诐 讛讜讗 诪砖讜诐 诪讞讬拽转 讛诪讙讬诇讛 鈥�/b> 讛讗 讗讬诪讞讬拽讗 [讛专讬 谞诪讞拽讛] 诇讛 讻讘专, 讜诇讗 讛讬讜 讛诪讬诐 讘讜讚拽讬诐 讗讜转讛 讗诇讗 诇讗讞专 砖拽专讘讛 诪谞讞转讛, 讜讘讜讜讚讗讬 讗讬谉 讝讛 讗诇讗 诪砖讜诐 砖讞住讛 注诇讬讛 讛转讜专讛.


讗  砖谞讬谞讜 讘诪砖谞讛: 讻诇 讛诪谞讞讜转 转讞讬诇转谉 讜住讜驻谉 讘讻诇讬 砖专转. 讜专诪讬谞讛讜 [讜诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜 讘转讜住驻转讗: 住讚专 诪谞讞讜转 讻讬爪讚? 讗讚诐 诪讘讬讗 诪谞讞讛 诪转讜讱 讘讬转讜 讘拽诇转讜转 (住诇讬诐) 砖诇 讻住祝 讜砖诇 讝讛讘, 讜讻砖诪讙讬注 诇讘讬转 讛诪拽讚砖 谞讜转谞讛 诇转讜讱 讻诇讬 砖专转, 讜诪拽讚砖讛 讘讻诇讬 砖专转, 讜谞讜转谉 注诇讬讛 砖诪谞讛 讜诇讘讜谞转讛, 讜诪讜诇讬讻讛 讗爪诇 讻讛谉. 讜讻讛谉 诪讜诇讬讻讛 讗爪诇 诪讝讘讞, 讜诪讙讬砖讛 讘拽专谉 讚专讜诪讬转 诪注专讘讬转 讻谞讙讚 讞讜讚讛 砖诇 拽专谉, 讜讚讬讜 讘讻讱.


讜诪住诇拽 讗转 讛诇讘讜谞讛 诇爪讚 讗讞讚, 讜拽讜诪抓 诪诪拽讜诐 砖谞转专讘讛 砖诪谞讛 (砖讬砖 讘讜 讬讜转专 砖诪谉) 讜谞讜转谞讜 讗转 讛拽讜诪抓 诇转讜讱 讻诇讬 砖专转, 讜诪拽讚砖讜 讗转 讛拽讜诪抓 讘讻诇讬 砖专转. 讜诪诇拽讟 讗转 诇讘讜谞转讛 讜谞讜转谞讛 注诇 讙讘讬讜 砖诇 讛拽讜诪抓, 讜诪注诇讛 讗讜转讜 诇讙讘讬 诪讝讘讞, 讜诪注诇讛讜 讗转 讛拽讜诪抓 讜诪拽讟讬专讜 讘讻诇讬 砖专转, 讜诪讜诇讞讜, 讜谞讜转谞讜 注诇 讙讘讬 讛讗讬砖讬诐 (讛讗砖).


 讗讞专讬 砖拽专讘 讛拽讜诪抓 砖讬专讬讛 (讻诇 砖讗专 讛诪谞讞讛) 谞讗讻诇讬谉, 讜讗讝 专砖讗讬谉 讛讻讛谞讬诐 诇讬转谉 诇转讜讻讛 砖诇 砖讗专讬转 讛诪谞讞讛 讬讬谉 讜砖诪谉 讜讚讘砖 (诇诪专讜转 砖讗住讜专 诇讛拽专讬讘 讚讘砖 注诇 讙讘讬 讛诪讝讘讞), 讜讗讬谉 讗住讜专讬谉 讗诇讗 诪诇讞诪抓 讗转 讛诪谞讞讛.


拽转谞讬 诪讬讛讗 [砖谞讛 讛转谞讗 注诇 讻诇 驻谞讬诐] 砖诪谞讬讞讬诐 讗转 讛诪谞讞讛 讘转讞讬诇讛 讘拽诇转讜转 砖诇 讻住祝 讜讘拽诇转讜转 砖诇 讝讛讘 砖讛讘讬讗 诪讘讬转讜, 讜诇讗 讘讻诇讬 砖专转 砖讛讜拽讚砖讜 诇砖诐 讻讱! 讗诪专 专讘 驻驻讗: 讗讬诪讗 [讗诪讜专] 讘诪砖谞转谞讜 砖讗转 砖讗专 讛诪谞讞讜转 诪谞讬讞讬诐 讘讻诇讬诐 砖诇 诪转讻讜转 讬拽专讜转 讛专讗讜讬讬谉 诇讻诇讬 砖专转  讗诐 讛讬讛 诪拽讚讬砖诐.


 讜诪注讬专讬诐:  诪讻诇诇 驻讬专讜砖 讝讛 诇诪砖谞讛 讗转讛 诇诪讚 砖讻驻讬驻讛 诪爪专讬转 诇讗 讞讝讬讗 [专讗讜讬讛] 诇讻诇讬 砖专转 讗驻讬诇讜 讗诐 讬拽讚砖 讗讜转讛, 讻诪讗谉 [讻砖讬讟转 诪讬] 鈥�/span> 砖诇讗 讻砖讬讟转 专' 讬讜住讬 讘专' 讬讛讜讚讛, 讚转谞讬讗 [砖讻谉 砖谞讬谞讜 讘讘专讬讬转讗]: 讻诇讬 砖专转 砖注砖讗谉 砖诇 注抓, 专讘讬 驻讜住诇 讜专' 讬讜住讬 讘专' 讬讛讜讚讛 诪讻砖讬专.


讜讚讜讞讬诐: 讗驻讬诇讜 转讬诪讗 [转讗诪专] 砖讛讜讗 讻砖讬讟转 专' 讬讜住讬 讘专' 讬讛讜讚讛, 讗讬诪专 [讗诪讜专] 砖讗诪专 专' 讬讜住讬 讘专' 讬讛讜讚讛 诇讛转讬专 讘讻诇讬 注抓 讞砖讜讘讬谉, 讗讘诇 讘驻讞讜转讬谉 讻讙讜谉 讻驻讬驻讛 诪爪专讬转 诪讬 [讛讗诐] 讗诪专? 讜讻讬 诇讬转 诇讬讛 [讗讬谉 谞专讗讛 诇讜] 诇专' 讬讜住讬 讘专' 讬讛讜讚讛 诪讛 砖谞讗诪专 "讛拽专讬讘讛讜 谞讗 诇驻讞转讱 讛讬专爪讱 讗讜 讛讬砖讗 驻谞讬讱" (诪诇讗讻讬 讗, 讞)?! 砖讚讘专 砖讗讬谉 谞讜转谞讬诐 讗讜转讜 讻诪转谞讛 诇砖诇讬讟 ("驻讞转讱") 鈥� 讜讚讗讬 讗讬谉 诪讘讬讗讬诐 讗讜转讜 诇诪拽讚砖. 


砖谞讬谞讜 砖诐: 讜谞讜转谞讛 诇讻诇讬 砖专转, 讜诪拽讚砖讛 讘讻诇讬 砖专转. 讜砖讜讗诇讬诐: 砖诪注转 诪讬谞讛 [讛讗诐 砖讜诪注 讗转讛 诪讻讗谉] 诪谉 讛爪讬讜讜讬 讛讻驻讜诇 鈥� 诇转转 讘讻诇讬 砖专转 讜诇拽讚砖 讘讜 鈥� 砖讻诇讬 砖专转 讗讬谉 诪拽讚砖讬谉 讗诇讗 诪讚注转, 砖爪专讬讱 诇讛谞讬讞 讛诪谞讞讛 讘讻诇讬 砖专转 注诇 讚注转 讜讘讻讜讜谞讛 诇拽讚砖讛, 讜诇讗 讚讬 讘注爪诐 谞转讬谞转讛 讘讻诇讬 砖专转? 讜讚讜讞讬诐: 讗讬诪讗 [讗诪讜专]: 谞讜转谞讛 讘讻诇讬 砖专转 讻讚讬 诇拽讚砖讛 讘讻诇讬 砖专转 讜讗讬谞讜 爪专讬讱 诇讻讜讜谉 诇讻讱.


 注讜讚 砖谞讬谞讜 砖诐: 讜谞讜转谉 注诇讬讛 讘注诇 讛诪谞讞讛 砖诪谞讛 讜诇讘讜谞转讛 鈥�/b> 砖谞讗诪专: "讜讬爪拽 注诇讬讛 砖诪谉 讜谞转谉 注诇讬讛 诇讘谞讛" (讜讬拽专讗 讘, 讗).


讜诪讜诇讬讻讛 讗爪诇 讻讛谉 鈥�/b> 讚讻转讬讘 [砖谞讗诪专]: "讜讛讘讬讗讛 讗诇 讘谞讬 讗讛专谉 讛讻讛谞讬诐"(讜讬拽专讗 讘, 讘). 


讜讻讛谉 诪讜诇讬讻讛 讗爪诇 诪讝讘讞 鈥�/b> 讚讻转讬讘 [砖谞讗诪专]: "讜讛讙讬砖讛 讗爪诇 讛诪讝讘讞" (讜讬拽专讗 讘, 讞).


诪讙讬砖讛 讘拽专谉 讚专讜诪讬转 诪注专讘讬转 讻谞讙讚 讞讜讚讛 砖诇 拽专谉 讜讚讬讜. 诪谞诇谉 [诪谞讬讬谉 诇谞讜] 讚讘专 讝讛 鈥� 


讚讻转讬讘 [砖谞讗诪专]: "讜讝讗转 转讜专转 讛诪谞讞讛 讛拽专讘 讗转讛 讘谞讬 讗讛专谉 诇驻谞讬 讛' 讗诇 驻谞讬 讛诪讝讘讞" (讜讬拽专讗 讜, 讝), 讜转谞讬讗 [讜砖谞讜讬讛 讘专讬讬转讗]: 诪讛 砖谞讗诪专 "诇驻谞讬 讛'", 讬讻讜诇 讘诪注专讘 讛诪讝讘讞 砖讛讜讗 诇驻谞讬 讛', 砖讛专讬 拽讜讚砖 讛拽讚砖讬诐 讛讜讗 讘爪讚 诪注专讘 鈥� 转诇诪讜讚 诇讜诪专: "讗诇 驻谞讬 讛诪讝讘讞" 讛讜讗 讞讝讬转 讛诪讝讘讞, 砖讛讬讗 讘讚专讜诪讜, 砖诪砖诐 注讜诇讬诐 诇讛拽专讬讘 注诇 讙讘讬讜. 讗讬 [讗诐] "讗诇 驻谞讬 讛诪讝讘讞", 讬讻讜诇 讘讚专讜诐 鈥�/b> 转诇诪讜讚 诇讜诪专: "诇驻谞讬 讛'" 砖诪砖诪注讜 讻诇驻讬 诪注专讘. 讛讗 讻讬爪讚 谞拽讬讬诐 讗转 砖谞讬 讛讻转讜讘讬诐 讻讗讞讚 鈥� 诪讙讬砖讛 讛讻讛谉 讘拽专谉 讚专讜诪讬转 诪注专讘讬转 砖诇 诪讝讘讞 讻谞讙讚 讞讜讚讛 砖诇 拽专谉, 讜讚讬讜.


专' 讗诇注讝专 讗讜诪专 驻讬专讜砖 讗讞专 诇驻住讜拽: 讬讻讜诇 讬讙讬砖谞讛 讘诪注专讘讛 砖诇 拽专谉 讗讜 诇讚专讜诪讛 砖诇 拽专谉 鈥�/b> 讗诪专转 (讗讜诪专 讗转讛): 讻诇 诪拽讜诐 砖讗转讛 诪讜爪讗 砖谞讬 诪拽专讗讜转, 讗讞讚 诪拽讬讬诐 注爪诪讜 讜诪拽讬讬诐 讚讘专讬 讞讘讬专讜, 讜讗讞讚 诪拽讬讬诐 注爪诪讜 讜诪讘讟诇 讚讘专讬 讞讘讬专讜 鈥�/b> 诪谞讬讞讬谉 讗转 讛诪拽专讗 砖诪拽讬讬诐 注爪诪讜 讜诪讘讟诇 讞讘讬专讜, 讜转讜驻住讬谉 讗转 砖诪拽讬讬诐 注爪诪讜 讜诪拽讬讬诐 讞讘讬专讜. 讜诪住讘讬专讬诐: 讻砖讗转讛 讗讜诪专 "诇驻谞讬 讛'" 讜注讜砖讛 讝讗转 讘诪注专讘 鈥�/b> 讘讟诇转讛 "讗诇 驻谞讬 讛诪讝讘讞" 砖讛讜讗 讘讚专讜诐, 讜讻砖讗转讛 讗讜诪专 "讗诇 驻谞讬 讛诪讝讘讞" 讘讚专讜诐 鈥�/b> 拽讬讬诪转讛 讙诐 "诇驻谞讬 讛'" 讘诪注专讘. 讛讗 讻讬爪讚 诪拽讬讬诐 讗转 砖谞讬讛诐? 诪讙讬砖讛 诇讚专讜诪讛 砖诇 拽专谉.


讜砖讜讗诇讬诐: 讜讛讬讻谉 拽讬讬诪转讛 讗转 "诇驻谞讬 讛'"? 讗诪专 专讘 讗砖讬: 拽住讘专 讛讗讬 转谞讗 [住讘讜专 转谞讗 讝讛] 讻讜诇讬讛 [讻诇] 讛诪讝讘讞 讘爪驻讜谉 讘讞爪讬讛 讛爪驻讜谞讬 砖诇 讛注讝专讛 拽讗讬 [讛讜讗 注讜诪讚], 讜诇驻讬讻讱 讻诇 诪拽讜诐 讘讚专讜诪讜 砖诇 讛诪讝讘讞 讛专讬 讛讜讗 诪讻讜讜谉 讻谞讙讚 驻转讞 讛讛讬讻诇 讜诪讜诇 拽讜讚砖 讛拽讚砖讬诐 讜谞拽专讗 "诇驻谞讬 讛'".


 讜注讜讚 砖讜讗诇讬诐 注诇 诇砖讜谉 讛讘专讬讬转讗: 诪讗讬 [诪讛 谞讜住祝] 讘诪诇讛 "讜讚讬讜"? 讗诪专 专讘 讗砖讬: 讗讬爪讟专讬讱 [爪专讬讱] 讛讚讘专 诇讛讗诪专, 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专]: 转讬讘注讬 [转讬讚专砖] 讛讙砖转 讛诪谞讞讛 讙讜驻讛 [注爪诪讛] 诇拽专谉 讛诪讝讘讞 讘诇讗 讞爪讬爪讛 砖诇 讻诇讬, 拽诪砖诪注 诇谉 [讛砖诪讬注 诇谞讜]  砖讗讬谉 讛讚讘专 讻谉.


 讜砖讜讗诇讬诐:  讜讗讬诪讗 讛讻讬 谞诪讬 [讜讗诪讜专 砖讻讱 讛讜讗 讙诐 讻谉]? 讜诪砖讬讘讬诐, 讗诪专 拽专讗 [讛讻转讜讘]: "讜讛拽专讬讘讛 讗诇 讛讻讛谉 讜讛讙讬砖讛 讗诇 讛诪讝讘讞" (讜讬拽专讗 讘, 讞) 诪讛 讛拽专讘讛 讗爪诇 讻讛谉 讘讻诇讬 鈥�/b> 讗祝 讛讙砖讛 讗爪诇 诪讝讘讞 讘讻诇讬, 讜诇讗 讛诪谞讞讛 讻砖诇注爪诪讛.


 注讜讚 砖谞讬谞讜: 讜诪住诇拽 讗转 诇讘讜谞转讛 诇爪讚 讗讞讚. 讜诪住讘讬专讬诐: 讻讬 讛讬讻讬 [讻讚讬] 砖诇讗 转拽诪讜抓 [转拽诪抓] 讛诇讘讜谞讛 讘讛讚讬 [讘讬讞讚 注诐] 讛诪谞讞讛, 讻讚转谞谉 [讻驻讬 砖砖谞讬谞讜 讘诪砖谞讛]: 拽诪抓 讜注诇讛 讘讬讚讜 爪专讜专 讗讘谉, 讗讜 讙专讙专 诪诇讞, 讗讜 拽讜专讟 (驻讬专讜专) 诇讘讜谞讛 鈥�/b> 驻住讜诇, 砖爪专讬讱 讛拽讜诪抓 诇讛讬讜转 讻讜诇讜 住讜诇转.


 注讜讚 砖谞讬谞讜: 讜拽讜诪抓 诪诪拽讜诐 砖谞转专讘讛 砖诪谞讛. 讜砖讜讗诇讬诐: 诪谞诇谉 [诪谞讬讬谉 诇谞讜] 讚讘专 讝讛? 讜诪砖讬讘讬诐: 讚讻转讬讘 [砖谞讗诪专]: "讜拽诪抓 诪砖诐 诪诇讗 拽讜诪爪讜 诪住诇转讛 讜诪砖诪谞讛" (讜讬拽专讗 讘, 讘) "诪讙专砖讛 讜诪砖诪谞讛" (讜讬拽专讗 讘, 讟讝) 鈥� 诪讞诇拽 讛诪谞讞讛 砖讬砖 讘讜 讛专讘讛 砖诪谉.


 注讜讚 砖谞讬谞讜: 讜谞讜转谞讜 诇转讜讱 讻诇讬 砖专转 讜诪拽讚砖讜 讘讻诇讬 砖专转. 讜砖讜讗诇讬诐: 诇诪讛 诇讬? 讛讗 拽讚砖讛 讞讚讗 讝讬诪谞讗 [讛专讬 拽讬讚砖 讻讘专 讗讜转讜 驻注诐 讗讞转] 讻砖讛讘讬讗 讗转 讛诪谞讞讛 诇注讝专讛! 讜诪砖讬讘讬诐: 诪讬讚讬 讚讛讜讛 讗讚诐 [讻诪讜 砖讛讜讗 讘讚讬谉 砖诇 讚诐 讛拽专讘谞讜转]; 讚诐, 讗祝 注诇 讙讘 讚拽讚讬砖转讬讛 [讗祝 注诇 驻讬 砖拽讬讚砖讛 讗讜转讜] 住讻讬谉 讘爪讜讗专 讘讛诪讛 讘诪讙注讛, 砖讛专讬 讛住讻讬谉 讻诇讬 砖专转 讛讬讗, 诪讻诇 诪拽讜诐 讛讚专 诪拽讚讬砖 诇讬讛 [讞讜讝专 讜诪拽讚砖 讗讜转讜] 讘讻诇讬 砖专转 讘讝诪谉 拽讘诇转 讛讚诐, 讛讻讗 谞诪讬 诇讗 砖谞讗 [讻讗谉 讙诐 讻谉 讗讬谞讜 砖讜谞讛] 砖爪专讬讱 拽讬讚讜砖 讻驻讜诇.


 讜诪讛 砖砖谞讬谞讜 注讜讚: 讜诪诇拽讟 讗转 诇讘讜谞转讛 讜谞讜转谞讛 注诇 讙讘讬讜 鈥�/b> 诪拽讜专 讛讚讘专 讛讜讗 讘诪讛 讚讻转讬讘 [砖谞讗诪专]: "讜讛专讬诐... 讜讗转 讻诇 讛诇讘谞讛 讗砖专 注诇 讛诪谞讞讛 讜讛拽讟讬专 讛诪讝讘讞" (讜讬拽专讗 讜, 讞).


 注讜讚 砖谞讬谞讜: 讜诪注诇讛讜

